open-index/open-wikipedia-markdown huggingface dataset:
Isoköynnöskrassi

**Isoköynnöskrassi** eli **köynnöskrassi** (*Tropaeolum majus*) on yksivuotinen ruohovartinen kasvi köynnöskrassien suvussa. Etelä-Amerikasta, Bolivian, Kolumbian ja Perun alueilta kotoisin olevaa kasvia viljellään koristekasvina. Kasvin aromaattisia kukkanuppuja ja hedelmiä voidaan käyttää mausteena kapriksen tavoin. Isoköynnöskrassista saadaan vesihöyrytislauksella haihtuvaa öljyä, joka sisältää bentsyyli-isotiosyanaattia (C8H7NS) eli bentsyylisinappiöljyä.

## Ulkonäkö ja koko
Isoköynnöskrassi kasvaa 0,3–2 metriä pitkäksi. Sen kasvutapa on tavallisesti köynnöstävä, kasvi kiipeää kiertymällä takertuvien lehtiruotiensa avulla. Pitkäruotiset lehdet ovat korvakkeettomat, kilpimäiset ja niiden lehtilapa on 4–15 senttimetriä leveä. Pitkäperäiset 3–6 cm leveät kukat ovat yksittäin lehtihangoissa. Ne ovat punaisia, keltaisia tai oransseja. Kukat ovat kaksineuvoiset, viisilukuiset. Verhöstä kasvaa 2–4 cm pitkä kannus. Isoköynnöskrassin hedelmänä on kolmilohkoinen lohkohedelmä.

## Lähteet

## Aiheesta muualla
* Suomen Lajitietokeskus: Isoköynnöskrassi (''Tropaeolum majus'')
* Pinkka – Lajintuntemuksen oppimisympäristö: Isoköynnöskrassi (''Tropaeolum majus'')
* Luontoportti: Köynnöskrassi (''Tropaeolum majus'')
* Yrttitarha: Koristekrassi (''Tropaeolum majus'')
* ITIS: ''Tropaeolum majus'' 
* United States Department of Agriculture (USDA): ''Tropaeolum majus'' 
* Flora of China: ''Tropaeolum majus'' 
* Dr. Duke's Phytochemical and Ethnobotanical Databases: ''Tropaeolum majus''  
* Centre for Agriculture and Biosciences International (CABI): ''Tropaeolum majus'' (common nasturtium)
Knut Erikinpoika Kurki

**Knut Erikinpoika (Kurki)** (k. n. 1535) oli suomalainen valtaneuvos ja laamanni. Vaikka Knutista tulikin myöhemmän Kurki-suvun kantaisä, hän ei vielä käyttänyt sukunimeä Kurki. Vasta Akseli Kurki otti tämän sukunimen 1570-luvulla.

Knut Erikinpoika toimi tuomarina Pohjanmaalla 1492. Vuonna 1503 Knut toimi valtaneuvoksena, ja vuonna 1512 hänet nimitettiin silloin perustetun Pohjanmaan ja Satakunnan laamanninviran haltiaksi. Hän sai kuuluisuutta esiintymisestään valtaneuvoskunnassa 1523, jolloin hän vastusti jyrkästi Lyypekin kauppaetuoikeuksia ja kieltäytyi allekirjoittamasta ja vahvistamasta päätöstä kaupungin asemasta. Samana vuonna hän toimi kuninkaan lähettiläänä Novgorodissa, missä hän neuvotteli rauhansopimuksen uudistamisesta. Helge Pohjolan-Pirhosen mukaan Knut Erikinpoika kuului myöhäiskeskiajan huomattavimpiin suomalaisiin ylimyksiin.

Knut Erikinpojan on arveltu olleen Ruotsin Näsin kartanosta, mutta Hans Gillingstamin mukaan tämä ei voi pitää paikkaansa. Gillingstam ja Eric Anthoni arvelevat, että mies ei kuulunut mihinkään rälssisukuun. Yrjö Punkari sen sijaan on arvellut Knut Erikinpojan isän olleen Ylä-Satakunnan kihlakunnantuomari Erik Ragvaldinpoika, joka kuului huomattavaan ruotsalaiseen rälssisukuun. Tämä selittäisi myös Knutin poikkeuksellisen nopean nousun ja valta-aseman Suomessa. Yhteisenä nimittäjänä Erikillä ja myöhemmällä Kurck-suvulla on mm. Hedensön kartano Ruotsissa.

Knut Erikinpoika oli naimisissa Klaus Kurjen tyttären Elin Kurjen kanssa. Heidän lapsistaan polveutui ns. myöhempi Kurki-suku, joka eli 1900-luvulle saakka. Tytär Birgitta Knutintytär Kurckia (n. 1500–1577) pidetään Naantalin luostarin viimeisenä abbedissana.

## Lähteet
* Tietosanakirja, viides osa, Helsinki, Tietosanakirja-osakeyhtiö, 1906
* *Den friherrliga ätten Kurcks ursprung, Hans Gillingstam, Genos 2, 1964
* *Kaarle Suuri, Laukon Kurjet ja Knut Eerikinpoika*, Yrjö Punkari, Vesilahden Aikakirja 1, 2011
* *Kring Finlands medeltida riksråd*, Eric Anthoni, HTF 3-4, 1951
* *Suomen poliittinen asema pohjoismaisen unionin loppuvaiheessa 1512-1523'', Helge Pohjolan-Pirhonen, Hist. tutk. XL, 1953
*
*
Kohtalo tekee siirron

**Kohtalo tekee siirron** on Armand Lohikosken ohjaama elokuva vuodelta 1959. Lohikosken tekemä käsikirjoitus perustuu Hilve ja Veli Mustosen alkuperäiskäsikirjoitukseen *Kohtalo tekee siirron* vuodelta 1943.

Veljenpoikakolmikko tavoittelee setänsä asessori Petäjämaan (Uuno Montonen) väärin keinoin hankkimaa omaisuutta. Rikoselokuvassa on käytetty sosiaalisia ja psykologisia näkökulmia. Shakki on tarinassa keskeinen elementti, joka ilmenee elokuvan nimestäkin. Alkuperäiskäsikirjoituksen tehnyttä avioparia Hilve ja Veli Mustosta ei ilahduttanut se, että Lohikoski tarttui heidän käsikirjoitukseensa.

## Näyttelijät

## Vastaanotto
Kriittisessä aikalaisarviossaan Leo Nordberg kirjoitti: ”virhe on mielestäni siinä, että elokuvasta on tietoisesti tai tiedottomasti tehty puhdaslinjaisen 'dekkarin' asemesta eräänlainen kvasipsykologinen draama”. Henkilöohjauksen puutteisiin puolestaan kiinnitti huomiota Jukka Martinkari (*Turun Sanomat*): ”[V]oimakkaaksi tarkoitetuista kohtauksistakin puuttui tarpeellinen sähköisyys ja tiiviys niitten jäädessä ikään kuin roikkumaan pelkkien kirjallisesti iskettyjen repliikkien varaan”. Helmi Nevan (*Satakunnan Kansa*) mielestä huonointa elokuvassa oli vuoropuhelu: ”Neljä akateemisesti sivistynyttä miestä päästelee suustaan aivan uskomattoman yksinkertaista slangiletkauttelua, niin typeriä älynväläyksiä, että replikointi muodostaa filmiin oman erityisen farssinsa.” Kriittisten arvioiden ohella myönteisiäkin esitettiin, esimerkiksi Matti Peltonen (*Suomen Sosialidemokraatti*) piti elokuvaa ”positiivisena tapauksena”.

Myöhemmässä *TV-maailman* arviossa Henri Waltter Rehnström toteaa elokuvan taitavasti pohjustetuksi jännäriksi, joka on tiukka kuvaus ökykapitalismin tuhovoimasta. Rehnström antaa myös kiitosta Vilho Siivolalle: Hän ”tekee yhden vanhan suomalaisen elokuvan parhaimmista poliisinrooleista”.

## Lähteet
Halikko-viesti

**Halikko-viesti** on Angelniemen Ankkurin vuosittain järjestämä viestisuunnistustapahtuma. Lokakuussa järjestettävä kilpailu on osanottajamäärältään Suomen toiseksi suurin viestisuunnistustapahtuma Jukolan viestin jälkeen. Halikko-viestissä on 15 osuutta. Osuuksilla 2–5 kolme suunnistajaa suunnistaa samanaikaisesti. Joukkueilla on kokoonpanorajoituksia. Muun muassa jokaisessa joukkueessa on oltava neljä naissuunnistajaa. Halikko-viesti järjestettiin ensimmäisen kerran vuonna 1989.

## Halikko-viesti vuosittain

## Lähteet
Jollas Instituutti

**Jollas Instituutti** on S-ryhmän oppimis- ja valmennuskeskus, jonka toiminnan tarkoituksena on osaamista kehittämällä edistää S-ryhmän toiminta-ajatuksen toteutumista ja kilpailukykyä. Instituutti sijaitsee Helsingin Vallilassa, SOK:n pääkonttorissa Ässäkeskuksessa, mutta koulutusta järjestetään myös asiakkaiden omissa toimipaikoissa sekä verkkokoulutuksina. &nbsp;

## Historia
Kaupparyhmä koulutti omaa henkilöstöä jo vuosisadan alusta lähtien, ensimmäiseksi Suomen Osuustoimintaopistossa, sen jälkeen Suomen Osuuskauppakoulussa ja sittemmin Suomen Osuuskauppaopistossa.

Nykyisen Jollas Instituutin juuret ulottuvat vuoteen 1949, jolloin SOK osti Jollaksen kartanon Tavaststjärnan sukuun kuuluvalta Saksan kansalaiselta everstinna Radowitchiltä, ja myöhemmin kartanon alueisiin kuuluvia lisämaita Waldemar Tefkeltä. Kartano kunnostettiin koulutuskäyttöön. Vuonna 1961 kartanon käydessä liian ahtaaksi koulutustoiminnalle Jollas Instituutti muutti uusiin tiloihin Porvariskuninkaan puiston vierelle. Puiston alueella oli aiemmin sijainnut Suomen osuustoiminnan kehittäjän Hannes Gebhardin perheen kesäpaikka, Auralan huvila.

Jollaksen tehtäväksi on määritelty kilpailuedun tuottaminen S-ryhmän liiketoiminnoille kehittämällä osaamista ja tukemalla muutosten läpivientiä. Instituutin tavoitteena olla Suomen arvostetuin palvelualojen muutoksen asiantuntija. Osana tätä tavoitetta instituutti muutti kesäkuussa 2016 S-ryhmän toimipaikkoihin ja Ässäkeskukseen. Tavoitteena on entistä tiiviimpi yhteys liiketoiminnan kanssa ja toiminnan kohdistaminen kilpailuetua tuottavaan osaamisen kehittämiseen.

## Toiminta
Instituutti valmentaa S-ryhmän kaikkia henkilöstöryhmiä myyjistä johtajiin ja tarjoaa palveluja  S-ryhmän liiketoiminnoille. Asiakkaita ovat S-ryhmän osuuskaupat ja SOK-yhtymä. Vuosittain instituutin valmennuksiin osallistuu kymmeniätuhansia opiskelijoita.

Instituutin järjestetään muun muassa avausvalmennuksia, esimiesvalmennuksia, pitkiä erikoisammattitutkintoon tähtääviä valmennuksia sekä myyntivalmennuksia. Valmentajat ovat useimmiten tehneet pitkän uran S-ryhmässä.

## Lähteet

## Aiheesta muualla
*Jollas Instituutin kotisivut
*kaupankoulutuksenkehittamiskeskus.fi, Jollas 
*Hanna Pulli, Kandidaatintutkielma Kaupallisen kenttäkoulutuksen jälkeiset urapolut S-ryhmässä
Duarte (täsmennyssivu)

**Duarte** voi tarkoittaa seuraavia:

## Paikkoja

* Duarte, provinssi Dominikaanisessa tasavallassa
* Estádio José Duarte de Paiva, jalkapallostadion Sete Lagoasissa Brasiliassa

## Henkilöitä
### Duarte sukunimenä

* Anselmo Duarte (1920–2009), brasilialainen elokuvaohjaaja, -käsikirjoittaja ja -näyttelijä
* Bernard Anício Caldeira Duarte (s. 1992), brasilialainen jalkapalloilija
* Domingos Duarte (s. 1995), portugalilainen jalkapalloilija
* Eva Duarte, *Eva Perón*, *Evita* (1919–1952), Argentiinan presidentti Juan Perónin puoliso
* Gabriela Duarte (s. 1974), brasilialainen näyttelijä
* Isaías Duarte Cancino (1939–2002), kolumbialainen katolinen arkkipiispa
* Jesús Gámez Duarte (s. 1985), espanjalainen jalkapalloilija
* José Napoleón Duarte (1925–1990), El Salvadorin presidentti 1984–1989
* Júlio Duarte Langa (s. 1927), mosambikilainen katolinen piispa
* Leopoldo Duarte e Silva (1867–1938), brasilialainen katolinen piispa
* Lerin Duarte (s. 1990), alankomaalainen jalkapalloilija
* Lima Duarte (s. 1930), brasilialainen näyttelijä
* Luciano José Cabral Duarte (1925–2018), brasilialainen katolinen arkkipiispa
* Nicanor Duarte Frutos (s. 1956), Paraguayn presidentti
* Óscar Duarte (s. 1989), costaricalainen jalkapalloilija
* Paulo Duarte (s. 1969), portugalilainen jalkapalloilija ja valmentaja
* Ricardo Duarte (s. 1980), portugalilainen jalkapallovalmentaja
* Rubén Duarte (s. 1995), espanjalainen jalkapalloilija
* Sebastião Lima Duarte (s. 1964), brasilialainen katolinen piispa

### Duarte etunimenä

* Duarte I, *Edvard I* (1391–1438), Portugalin kuningas
* Duarte Barbosa (n. 1480–1521), portugalilainen kirjoittaja, meriupseeri ja tutkimusmatkailija
* Duarte Lobo (1565–1646), portugalilainen säveltäjä
* Duarte Silva (s. 1924), portugalilainen alppihiihtäjä
* Duarte Tammilehto (s. 1990), suomalainen jalkapalloilija

## Laivoja

* Duarte (D101), Dominikaanisen tasavallan sotalaiva, alun perin Brittiläisen Kuninkaallisen laivaston H-luokan hävittäjä HMS Hotspur (H01)
108 Hecuba

**108 Hecuba** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi, joka kiertää vyöhykkeen ulommalla puolella. Sen löysi R. Luther vuonna 1869.

Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on . Asteroidin spektrityyppi on S- tai Sl-luokkaa (SMASSII).

Pikkuplaneetta sai nimensä kreikkalaisen mytologian Hekaben mukaan.

## Lähteet
*JPL Small-Body Database Browser: 108 Hecuba 
* 

### Viitteet
Floresinpöllönen

**Floresinpöllönen ** (*Otus alfredi*) on pöllöihin kuuluva lintu, joka on kotoperäinen Indonesian Floresin saarella. Sen uhkana on elinalueiden häviäminen.

Lajia on tavattu saarella vain kahdessa paikassa läntisillä vuorilla. Alkuperäisen löytymisensä jälkeen floresinpöllönen tavattiin seuraavan kerran vasta 1994. Arvio lajin yksilömäärästä on alle 10&nbsp;000 täysikasvuista lintua. Floresinpöllösten löytymistä on vaikeuttanut se, että niitä on etsitty kuivana kautena, jolloin ne eivät ääntele.

Laji elää vuoristometsissä 1&nbsp;000 metristä ainakin 1&nbsp;400 metrin korkeuteen asti.

## Lähteet

## Aiheesta muualla
*Birlife.org , haettu 25.10.2010
Jöns Knuutinpoika Kurki (vanhempi)

**Jöns Knuutinpoika Kurki** (k. n. 1580) oli suomalainen laamanni. 

Hän toimi Sääksmäen tuomarina 1526–1556 sekä Pohjanmaan ja Satakunnan laamannina 1535–1568. 

Vuonna 1552 hän oli kuninkaan käskystä toimittamassa perinpohjaista tarkastusta hämäläisten takamaista niiden uudisasutusta varten. Sodan syttyessä Eerik XIV:n ja Juhana-herttuan välillä Kurki esiintyi kuninkaan innokkaana tukijana kulkien huovijoukon kanssa Satakunnan läpi nostattamassa kansaa "Juhana herttuan mellakkaa" vastaan. Tätä tilaisuutta hän käytti ryöstääkseen Penttilän kartanosta herttuan entiseltä lemmityltä Kaarina Hannuntyttäreltä joukon vaatteita ja kalleuksia, joita hän ei tuomioistuinten päätöksistä huolimatta elinaikanansa luovuttanut takaisin. Juhana-herttua piti Kurjen käytöksen muistissa ja hänen noustessaan valtaistuimelle Kurki menetti laamannin viran ja läänitykset. 

## Lähteet
* Tietosanakirja, viides osa, Helsinki, Tietosanakirja-osakeyhtiö, 1906
Hecuba

**Hecuba** voi viitata seuraaviin:

* Hekabe (lat. *Hecuba*), Troijan kuningatar kreikkalaisessa mytologiassa
* *[[Hekabe (Euripides)|Hekabe]]* (lat. *Hecuba*), Euripideen tragedia
* 108 Hecuba, päävyöhykkeen asteroidi eli pikkuplaneetta
Heikki Hedman

**Heikki ”Hessu” Hedman** (25. huhtikuuta 1940 – 3. huhtikuuta 2022) oli suomalainen tennispelaaja ja tennisvalmentaja sekä tennisselostaja.  Hän perusti tenniskoulun 1969 ja toimi myös valmentajana. Kesäisin hän piti Santapensselin tenniskouluaan Kuortaneen Urheiluopistolla. Suomen tennisliiton päävalmentajana hän toimi vuosina 1979–1983. 

Hedman selosti tennistä 1990-luvulta lähtien. Hän lopetti selostustyöt 30. lokakuuta 2011.

Hedman edusti Suomea viidessä Davis Cup -maaottelussa vuosina 1958–1969.

Heikki Hedman perusti Tenniskoulu Hedmanin, joka on Euroopan suurin ympäri vuoden toimiva tenniskoulu opettaja- ja asiakasmäärän suhteen. Tenniskoulu täytti 50 vuotta vuonna 2019.

Myös hänen poikansa Jari Hedman on toiminut tennisvalmentajana ja selostanut tennistä. Nuorempi poika, Mika Hedman pelasi myös tennistä ja oli Suomen DavisCup-joukkueessa 1989.

## Lähteet
Prink

**Prink** on  kansainvälinen tulostintarvikkeisiin (muste- ja laserkasetit sekä paperi) erikoistunut franchising-ketju, jolla on Suomessa viisi toimipistettä Helsingissä, sekä verkkokauppa. Prink on alun perin Italiassa vuonna 2001 perustettu yritys. Sillä on yli 800 myymälää 14 eri Euroopan maassa. Suomeen ensimmäinen myymälä avattiin vuonna 2006. Sittemmin Prink on vahvistanut asemaansa avaamalla viidennen myymälänsä 2013 Helsingin Itäkeskukseen, neljä muuta sijaitsevat Asematunnelissa, Pasilassa, Hakaniemessä ja Kampissa Lönnrotinkadulla.

Prinkin tuotevalikoimassa on Prink- muste- ja laserkasetit, alkuperäiset tuotteet, täyttöpakkaukset mustesuihkutulostimille, Prink TTR- faksin lämpörullat sekä erilaiset tulostuspaperit. 

Prink Love Nature -ohjelman avulla kierrätetään käytetyt mustekasetit uusiokäyttöön ympäristönsuojeluun sitoutuneiden yhteistyökumppaneiden kanssa. Prink tarjoaa myös käytettyjen tuotteiden vastaanottopalvelun.

Osana Prinkin toimintaa Suomessa on myös veloitukseton tulostinhuoltopalvelu mustesuihkutulostimille. Palvelun avulla pyritään saamaan toimintakuntoon heikosti toimivia tulostimia tavanomaisilla huoltotoimenpiteillä.

## Aiheesta muualla
* Yrityksen viralliset sivut

## Lähteet
Vinnari

**Vinnari** (myös **Vinnare**) on Harjavallan kaupunginosa, joka sijaitsee noin kilometrin päässä kaupungin keskustasta Kokemäenjoen pohjoispuolella. Se on osa yli viiden kilometrin pituista nauhamaista taajamaa, joka levittäytyy joen varrelle ulottuen Pirilästä Pirkkalan kautta Vinnariin. Kaupunginosan halki kulkevat yhdystie 2440 ja yhdystie 2460. Vinnarista käytettiin aikaisemmin myös nimeä Vinnare. Nykyinen muoto vakiintui vasta 1980-luvulle tultaessa.

Vinnari on pääosin pientaloaluetta. Vuosina 1978–2005 Vinnarissa toimi ala-asteen koulu. Vuonna 2021 valmistui uusi päiväkoti, jossa on 126 hoitopaikkaa. 

## Lähteet
Matti Suurpää

**Matti Suurpää** (s. 3. marraskuuta 1937 Viipuri) on suomalainen kirjailija ja kustannustoimittaja. Hän oli vuodesta 1961 alkaen naimisissa Toivo Kärjen tyttären Anna-Liisan (Anna-Liisa Suurpää o.s. Kärki,1937–2016) kanssa tämän kuolemaan saakka. 

Suurpää valmistui filosofian kandidaatiksi 1962. Hän työskenteli Otavan kustannustoimittajana 1961–1968, Tammen kotimaisen kirjallisuuden toimituspäällikkönä 1968–1989 ja Suomalaisen Kirjallisuuden Seuran kustannusjohtajana 1989–2001. Suurpää on toiminut muun muassa Eino Leinon Seuran puheenjohtajana ja Lahden kirjailijakokouksen varapuheenjohtajana.

Suurpäätä on sanottu kustannusalan ”vanhaksi ketuksi” ja ”legendaariseksi kirjallisuusmieheksi”. Hän sai vuonna 2016 Suomen PENin sananvapauspalkinnon.

## Teokset
**Suomen kirjallisuuden antologia*, toim. Kai Laitinen, Matti Suurpää. Otava. (koko teos, sid.)
**Neljätoista mestaria: kirjoituksia levytetystä musiikista*. WSOY, 1986.  
**Taiteet Suomea takomassa*, toim. Eino S. Repo, Matti Suurpää, Markku Valkonen. Tammi, 1987. 
* *Kuin sanakonsertto: runoja musiikista*, toim. Bo Carpelan, Matti Suurpää. Tammi, 1989.. 
* *A way to measure time: contemporary Finnish literature*, toim.  Bo Carpelan, Veijo Meri, Matti Suurpää. Finnish Literature Society, 1992.  
* *Juhana Blomstedt: Möbiuksen uni ja muita teoksia*, teksti Matti Suurpää, käännös Markus Sandberg. Galerie Anhava, 2003.
* *Kuljin missä kuljin: matkoja huoneissani*. Otava, 2008. (muistelmat)
* *Parnasso. 1951–2011. Kirjallisuuslehden kuusivuosikymmentä*. Otava, 2011

## Lähteet

## Aiheesta muualla
* Bibiliografia Matti Suurpään tuotannosta sekä hänen tuotantoaan tai häntä itseään käsittelevistä artikkeleista  Suomalaisen Kirjallisuuden Seura
Major League Baseball -kausi 1909

**Major League Baseball -kausi 1909** päättyi Pittsburgh Piratesin 4–3 voittoon Detroit Tigersista kauden päätteeksi pelatussa World Series -ottelusarjassa. 

## Runkosarjan sarjataulukot

 

## Aiheesta muualla

* Baseball almanakka - American League 1909 
* Baseball almanakka - National League 1909 
* Baseball almanakka - World Series 1909
Jöns Knuutinpoika Kurki

**Jöns Knuutinpoika Kurki** voi tarkoittaa seuraavia:

*Jöns Knuutinpoika Kurki (, k. n. 1580), suomalainen laamanni
*Jöns Knuutinpoika Kurki (, 1590–1652), suomalainen aatelismies, Turun hovioikeuden presidentti ja valtaneuvos
Margit Brandt

**Margit Bjørløw Brandt** (27. tammikuuta 1945 &ndash; 24. lokakuuta 2011) oli tanskalainen muotisuunnittelija.

## Elämäkerta
Brandt valmistui Margretheskolenista (1961–1964) ja Københavns Tilskærerakademista (1964) ja suoritti räätälinopinnot. Hän aloitti uran ulkomailla vuonna 1965 Pariisissa ajan ranskalaisen huippusuunnittelijan Pierre Balmainin harjoittelijana. Hän omaperäinen ja itsevarma tyylinsä toi hänelle arvostusta, ja vuonna 1966 hän jatkoi uraansa Louis Feraud'n muotitalossa Rue du Faubourg Saint-Honoré -kadulla. Hän avioitui vuonna 1966 Erik Brandtin kanssa,joka työskenteli ranskalaisessa yrityksessä Mendes'ssä (jonka omisti Ranskan entisen presidentin Pierre Mendes Francen sukulainen), joka teki prêt-a-porter-näytöksiä muun muassa Lanvinille, Guy La Rochelle ja Yves Saint Laurentille.

Avioliitto toimi katalysaattorina Skandinavian menestyneimpiin suunnittelijapareihin kuuluneille Brandteille. Brandtit palasivat pian vihkimisen jälkeen Tanskaan, ja vuonna 1966 Margit esitteli oman kokoelmansa Kööpenhaminan muotimessuille B-age-merkillä. Aikalaisten silmissä asujen linjat olivat yllättävän lyhyitä ja niukkoja, mutta kokoelma herätti heti kiinnostusta yleensä laiminlyödyssä ikäryhmässä teinien ja kypsempien naisten välissä. B-agesta tuli muodin keskeinen osa Skandinavian nuorten naisten ensimmäiselle sukupolvelle.

Margit ja Erik Brandt tekivät pian kaikkea mahdollista naisten muodista liinavaatteisiin, turkiksiin, urheiluasuihin, kelloihin, henkilökohtaisiin tuotteisiin ja keittiötarvikkeisiin saakka. Muodin kärjessä kulkevat suunnittelijat löysivät tiensä Harrodsin, Bendelsin, Takashimayan, Saksin ja Bloomingdale’sin esittelytiloihin, merkkitavaratalojen laajaan verkostoon, joka oli levinnyt kaikkialle maailman merkittäviin kaupunkeihin. Erik Brandtilla oli vaistoa brändäykseen ja itsensä esiin tuomiseen: eräänä vuonna messujen henkilökunta korvattiin punaisella puhelimella, josta oli suora linja pääkonttoriin. Asiakkaat saivat soittaa sillä tilauksensa.

Ajan seurapiireissä liikkuva pariskunta keräsi ympärilleen ystäväjoukon, joka vietti aikaansa tunnetussa newyorkilaisklubissa Studio 54:ssä, jossa he ystävystyivät kuuluisuuksien, kuten Andy Warhol, Mick Jagger, David Bowie, Diana Vreeland ja Truman Capote, kanssa. 

1980-luvun alussa Margit ja Erik Brandt ilmoitti muuttaneensa New Yorkiin pysyvästi.

Pariskunta palasi Tanskaan vuonna 2005 ja ryhtyi jälleen suunnittelemaan ja tuottamaan muotivaatteita.

Serena Sinclairin kirjoittamassa kirjassa *Fashion Genius of the World* (1979) Margit Brandt on mainittu brittiläisen kulttisuunnittelijan Mary Quantin jälkeen kakkosena.

Brandt kuoli kotona sairastettuaan kroonista keuhkoahtaumaa.

## Palkinnot ja tunnustukset
* 1988: Margit Brandt suunnitteli Tanskan olympiajoukkueen avajaisasun.
* 1994: Margit Brandtin 1960-luvulla suunnittelemia tuotteita oli näytteillä Aarhusin Naistenmuseossa Tanskassa.
* 1997: Margit Brandt suunnitteli Tanskan ilmavoimien juhla-asun.
* 2006: Margit Brandtille myönnettiin Tanskan muotipalkinto “Guldknappen” 
* 2007: Kuningatar Margreeta II myönsi Margit Brandtille Dannebrogin ristin.

## Lähteet
Tiedekeskus Pilke

**Tiedekeskus Pilke** on Rovaniemellä sijaitseva Metsähallituksen tiedekeskus, joka avautui kesäkuussa vuonna 2011. Pilke on vuorovaikutteinen käyntikohde ja oppimisympäristö kaikenikäisille. Tiedekeskusnäyttely kertoo pohjoisten metsien kestävästä käytöstä – metsien kasvusta, kasvatuksesta ja metsäperäisistä tuotteista. Pääsisäänkäynnin vieressä sijaitsevat asiakaspalvelu ja Pilke-myymälä. Asiakaspalvelu palvelee Tiedekeskus Pilkkeeseen ja Metsähallitukseen liittyvissä asioissa. Pilke-myymälän tuotteet liittyvät suomalaiseen metsään.

Pilke on myös Metsähallituksen toimitalo, jossa työskentelee 135 ihmistä. Rakennus on esimerkki ekologisesta puurakentamisesta ja suomalaisesta arkkitehtuurista. Puurakenteisen Pilkkeen hiilidioksidipäästöt ovat vain kolmanneksen vastaavan kokoiseen teräs- tai betonirakennukseen verrattuna. Rakennusteknisesti Pilke on puinen pilari-palkkirakenne. Pilkkeen julkisivu koostuu puurakenteisista, kantavista ulkoseinäelementeistä. Tilat ovat muunneltavissa. Pilke on kokonaan julkisena hankintana toteutettu rakennushanke, jossa myös arkkitehtitoimisto valittiin julkisella hankinnalla. Pilke-talon on suunnitellut Arkkitehtityöhuone Artto Palo Rossi Tikka Oy, APRT. Pääsuunnittelijana toimi arkkitehti Teemu Palo ja projektiarkkitehtina arkkitehti Juhani Suikki.

Metsänhoitajaliitto ry palkitsi Pilkkeen Vuoden metsätekona 2011.
## Lähteet

## Aiheesta muualla
* Tiedekeskus Pilkkeen kotisivut


 Pilken sisätila 1.jpg|Sisätila, näkymä vastaanottotasolta
 Pilken näyttely ylhäältä.jpg|Näyttely, näkymä ylhäältä
 Pilken näyttely 1.jpg
 Pilken näyttely 2.jpg
 Pilken näyttely 3.jpg
 Pilken näyttely 4.jpg
 Pilken näyttely 5.jpg
 Pilken näyttely 6.jpg
Pyöräilyn Suomen-mestaruuskilpailut 1909

**Pyöräilyn Suomen-mestaruuskilpailut 1909** kilpailtiin Turussa 28.–29. elokuuta 1909. Vain miehet kilpailivat. Turun Urheiluliittoa edustanut Antti Raita voitti kaikki kilpailumatkat ja siten kiistattoman yleismestaruuden.

## Miesten yleismestaruus
Parhaat tulokset:







## Lähteet
* 01.09.1909 Suomen Urheilulehti no 17
Painin Suomen-mestaruuskilpailut 1909

**Vuoden [[1909]] painin Suomen-mestaruuskilpailut** järjestettiin Oulussa 20. - 21. marraskuuta. Kisojen ainoa laji oli kreikkalais-roomalainen paini, jossa painittiin neljässä painoluokassa.

## Mitalistit

## Lähteet
* 01.12.1909 Suomen Urheilulehti no 22 
* Painin SM-kisojen tulokset 1905–1909
Polte

**Polte** on suomalaisen muusikko ja lauluntekijä Lauri Tähkän ensimmäinen sooloalbumi, joka julkaistiin 26. lokakuuta 2011. Lauri Tähkä ilmoitti jättävänsä Lauri Tähkä & Elonkerjuu -yhtyeen maaliskuussa 2011. Toukokuussa Universal Music -levy-yhtiö ilmoitti Tähkän tekevän uutta musiikkia sooloalbumiaan varten. 30. elokuuta 2011 Universal Music ilmoitti kotisivuillaan Lauri Tähkän julkaisevan *Polte*-nimisen albuminsa 26. lokakuuta ja ensimmäisen singlen, ”Syyskuun kyy”, 5. syyskuuta. Albumin on tuottanut Riku Mattila.

Tähkä järjesti ennen albumin julkaisua ennakkokuuntelutilaisuuksia monessa Suomen kaupungissa. Tilaisuuksiin pääsi hakemaan Tähkän nettisivujen kautta, ja jokaiseen tilaisuuteen arvottiin noin 60 henkilöä. Albumi ylitti jo julkaisupäivänään platinalevyyn oikeuttavan myyntimäärän, yli 20&nbsp;000 kappaletta. Se debytoi Suomen virallisen listan sijalla kaksi. *Polte* eroaa Lauri Tähkän & Elonkerjuun albumeista siinä, että albumin kappaleet eivät sisällä Pohjanmaan murretta. Albumin ilmoitettiin toukokuun 2012 alkuun mennessä myyneen tuplaplatinaa eli yli 40 000 kappaletta. Polte-levyn kappaleista julkaistiin vuonna 2011 nuottikirja. Kirjasta löytyy levyn kappaleiden lisäksi singlen "Kesä eletään" nuotit.

## Kappaleet
Kaikki kappaleet on säveltänyt ja sanoittanut Lauri Tähkä, ellei toisin mainittu.
# Syyskuun kyy – 02:59
#Polte – 03:39 (säv. Lauri Tähkä, san. Sinikka Svärd)
#Myrsky – 03:31 (säv. Lauri Tähkä, san. Lauri Tähkä, Heli Laaksonen)
#Sinun täytyy minun luokseni tulla – 03:47
#Pieni ihminen – 03:59 (säv. Lauri Tähkä, san. Sinikka Svärd)
#Päästin sinut irti – 04:11
#Vielä olet suruton – 02:54
#Rakastuin taas – 03:48
#Kukaan ei jää pysy paikoillaan – 03:52
#Kokonaan sun – 03:03
#Riittää meillä päiviä – 02:45

## Muusikot
* Lauri Tähkä – laulu, akustinen kitara
* Marko Timonen – rummut, tamburiini
* Arttu Hasu – basso
* Timo Kämäräinen – sähkökitara, 12-kielinen kitara
* Riku Mattila – akustinen kitara
* Milla Viljamaa – piano, flyygeli, vibradoneon, harmonikka
* Juho Viljanen – pasuuna
* Janne Toivanen – trumpetti
* Jarno T. Karjalainen – taustalaulu
* Anssi Växby – orkesterin johto
* Helsingin Sessiojouset – orkesteri

## Lähteet
Moska

**Moska** voi viitata johonkin näistä:

* moska, pieni leka tai talttavasara
* moska, korttipeli
* *[[Moska (televisiosarja)|Moska]]*, suomalainen televisiosarja
Brandt

**Brandt**, **Van Brandt** tai **von Brandt** tarkoittaa muun muassa seuraavia:

## Sukunimi
* Aijol Brandt (1909–1992), suomalainen kenraalimajuri
* Alfons Van Brandt (1927–2011), belgialainen jalkapalloilija
* Annika Åhnberg (o.s. *Brandt*, 1949–2025), ruotsalainen poliitikko, maatalousministeri
* Atte Brandt (s. 1997), suomalainen pesäpalloilija
* Betsy Brandt (s. 1973), yhdysvaltalainen näyttelijä
* Brandi Brandt (s. 1968), yhdysvaltalainen malli ja näyttelijä
* Carina Wolff-Brandt (s. 1960), suomenruotsalainen toimittaja, kirjailija ja kustantaja
* Christophe Brandt (s. 1977), belgialainen maantiepyöräilijä
* François Brandt (1874–1949), alankomaalainen soutaja ja olympiavoittaja
* Georg Brandt (1694–1768), ruotsalainen kemisti ja mineralogi, koboltin löytäjä
* Hannah Brandt (s. 1993), yhdysvaltalainen jääkiekkoilija
* Heinz Brandt (1907–1944), saksalainen kenraalimajuri, heinäkuun 20. päivän salaliiton uhri, ratsastuksen olympiavoittaja
* Johann Friedrich von Brandt (1802–1879), saksalainen luonnontieteilijä
* Joonas Brandt (s. 1977), suomalainen valokuvaaja ja kuvajournalisti
* Julian Brandt (s. 1996), saksalainen jalkapalloilija
* Jørgen Gustava Brandt (1929–2006), tanskalainen kirjailija
* Karl Brandt (1904–1948), saksalainen lääkäri
* Kristian Brandt (1859–1932), norjalainen gynekologian professori
* Lawrence Eugene Brandt (1939–2025), yhdysvaltalainen katolinen piispa
* Margit Brandt (1945–2011), tanskalainen muotisuunnittelija
* Marianne Brandt (1893–1983), saksalainen muotoilija, taiteilija ja valokuvaaja
* Martti Brandt (1939–2022), suomalainen lehtivalokuvaaja
* Matti Brandt (1928–2012), suomalainen näyttelijä
* Nick Brandt (s. 1966), brittiläis-yhdysvaltalainen valokuvaaja
* Nils Brandt (1932–1990), suomalainen näyttelijä
* Otto Brandt (1860–1935), suomalainen urheilija ja urheiluvaikuttaja, Oy Otto Brandt Ab:n perustaja
* Otto Brandt jr (1893–1974), suomalainen moottoriurheilija ja Oy Otto Brandt Ab:n johtaja, Otto Brandtin poika
* Paul Brandt (s. 1972), kanadalainen laulaja ja lauluntekijä
* Peter Brandt (s. 1958), suomalainen aitajuoksija
* Robert Brandt (s. 1982), suomalainen pikaluistelija
* Tober Brandt (s. 1976), pornonäyttelijä
* Viktor Brandt (s. 1999), ruotsalainen ampumahiihtäjä
* Willy Brandt (1913–1992), Saksan liittokansleri ja SPD:n johtaja, Nobelin rauhanpalkinnon saaja

## Yritysnimi
* Otto Brandt, suomalainen monialakonserni

## Etunimi
* Brandt Clarke (s. 2003), kanadalainen jääkiekkoilija

## Katso myös
* Brand
Otto Räty

**Otto Räty** (s. 2. tammikuuta 1992 Tampere) on suomalainen jääkiekkopuolustaja, joka edustaa Mestis-joukkue Savonlinnan Pallokerhoa lainalla SM-liigajoukkue Tapparasta. Räty pelasi ennen hyökkääjänä.
Otolla on myös isoveli, Ossi (s.1988), joka myös pelasi juniori-ikäisenä jääkiekkoa Tapparassa.

## Ura
### Seuraura
Räty on Tapparan kasvatti ja hän pelasi koko junioriuransa samassa seurassa. Ennen hyökkääjänä pelanneesta Rädystä tehtiin puolustaja kaudeksi 2009–2010 hänen pelatessa B-nuorissa.

Kauden 2011–2012 Räty aloitti Tapparan A-nuorissa, josta hänet nostettiin liigarinkiin ensimmäisen kerran lokakuussa. Hän teki liigadebyyttinsä 25. lokakuuta 2011 kotona HIFK:ta vastaan ja sai ottelussa syöttöpisteen Aleksander Barkovin tekemään 1–0-maaliin. Ottelussa Räty sai jääaikaa 21 minuuttia ja 34 sekuntia.

### Maajoukkueura
Räty on pelannut 23 poikien maaottelua.

## Lähteet
*
*
*
*

### Viitteet
Objektikieli

**Objektikieli** on kieli, joka on tutkimuksen kohteena jollakin alalla, kuten logiikassa, kielitieteessä, matematiikassa tai tietojenkäsittelyteoriassa. Objektikieli voi olla formaalinen kieli (kuten esimerkiksi propositiologiikan kieli) tai luonnollinen kieli (kuten esimerkiksi suomi).

Kieli, jolla objektikielestä puhutaan, on metakieli. Esimerkiksi logiikassa metaloogiset väitteet jostakin objektikielestä muotoillaan metakielellä ja todistetaan metakielen avulla suoritetulla päättelyllä.

## Lähteet
Painin Suomen-mestaruuskilpailut 1908

**Vuoden [[1908]] painin Suomen-mestaruuskilpailut** järjestettiin Tampereella 25.–27. syyskuuta. Kisojen ainoa laji oli kreikkalais-roomalainen paini, jossa painittiin kolmessa painoluokassa. Kilpailut olivat ensimmäiset viralliset, SVUL:n järjestämät painin Suomen-mestaruuskilpailut.

## Mitalistit

## Lähteet
* 1.11.1908 Suomen Urheilulehti no 9 
* Painin SM-kisojen tulokset 1905–1909
Soul jazz

**Soul jazz** on 1960-luvulla yleinen jazz-musiikin tyylisuunta, joka on omaksunut vahvoja vaikutteita soulista, rhythm and bluesista ja gospelista. Kokoonpanot ovat pienehköjä, usein kolme tai neljä soittajaa. Aiemmin jazziin kuulumattomat urut ovat yleinen soitin soul jazzissa.

Tyylille tyypillisiä ovat edeltävää jazzia useammin käytetyt hieman monotoniset, tanssimaiset rytmit ja selkeät melodiat. Soul jazzin lähin sukulainen jazzin kentällä on hard bop, joka on ottanut vaikutteita samoista populaarimusiikin tyyleistä. 

Soul jazz kehittyi 1950-luvun lopussa. Sen syntyä on jäljitetty saksofonisti Cannonball Adderleyn San Franciscossa levyttämään live-albumiin, jonka yhteydessä levy-yhtiö Riverside Records keksi markkinoida artistia (vastoin hänen tahtoaan) soul jazzin edustajana.

Muita tyylisuunnan merkittäviä edustajia ovat esimerkiksi saksofonistit Lou Donaldson, Stanley Turrentine, Eddie Harris ja Gene Ammons, urkurit Jimmy Smith, Lonnie Smith, Jimmy McGriff ja Big John Patton, kitaristit Kenny Burrell ja Grant Green sekä pianistit Horace Silver ja Les McCann.
Matti Honkala

**Matti Honkala** voi viitata seuraaviin henkilöihin:

* Teuvo Matias ”Matti” Honkala (1942&ndash;2011), suomalainen galleristi ja taidemaalari
* Matti Honkala (1945&ndash;), vuorineuvos, Kesko Oy:n pääjohtaja
Matti Honkala (taidemaalari)

**Teuvo Matias ”Matti” Honkala** (5. tammikuuta 1942 Haapavesi – 7. heinäkuuta 2011 Raasepori) oli suomalainen galleristi ja taidemaalari.

Lapsuusvuotensa Keski-Pohjanmaalla viettänyt Honkala perusti oman kehysliikkeen 1960-luvun alussa Järvenpäähän. Myöhemmin liike siirtyi Helsinkiin. Honkala aloitti myös sivutoimisen taidekaupan. Vuodesta 1975 Honkala toimi Galleria Tallinvintin toiminnanjohtajana ja sen jälkeen 1981&ndash;1985 Galleria Strindbergin toiminnanjohtajana. Vuosina 1985&ndash;1992 Honkala järjesti Expohja-kesänäyttelyn Fiskarsin ruukin alueella. Expohjan näyttelyiden päätyttyä Honkala keskittyi öljyvärimaalauksiin Raaseporin Antskogissa. Honkala piti yksityisnäyttelyitä vuosittain kuolemaansa saakka ja hänen taidettaan on useiden yhteisöjen ja yritysten kokoelmissa.

## Lähteet
Sjomin

**Sjomin** () on muun muassa seuraavien henkilöiden sukunimi: 

* Aleksandr Sjomin, venäläinen jääkiekkoilija
* Dmitri Sjomin, venäläinen jääkiekkoilija
* Juri Sjomin, venäläinen jalkapalloilija ja jalkapallovalmentaja.
Kankaanpää (Säkylä)

**Kankaanpää** on kyläkeskus ja taajama Säkylässä entisen Köyliön kunnan alueella. Vuoden 2022 lopussa taajaman väkiluku oli 499, pinta-ala 3,45&nbsp;km² ja väestötiheys 144,6 as./km². 

Kankaanpäässä sijaitsee Kuninkaanlähde, joka on saanut nimensä Ruotsin kuninkaan Kustaa III:n ansiosta. Kankaanpää valittiin vuonna 2003 sekä Satakunnan vuoden kyläksi että koko Suomen Vuoden kyläksi. Kankaanpää on yksi ainoimpia Köyliönjärven rannalla sijaitsevia paikkoja, jossa on kunnon hiekkaranta.

Sekaannusten välttämiseksi Kankaanpään kaupungin kanssa Köyliön Kankaanpään postitoimipaikan nimeksi vahvistettiin Kakkuri.

## Palvelut
Kankaanpäässä sijaitsee enää vain muutamia palveluita, joihin lukeutuu mm. Lallin koulu ja Vanhainkoti. Kankaanpäässä on sijainnut mm. keväällä 2009 ovensa sulkenut Tarmon lähikauppa sekä samassa kiinteistössä sijainnut OP:n Osuuspankki. Kankaanpäässä sijaitsee myös vanha Köyliön Meijeri, joka ei ole ollut bisneskäytössä moniin vuosiin, mutta toukokuussa 2013 säkyläläinen *Maarit Markkula* osti sen ja aikoo kunnossapitää sitä sen historiallisen arvon takia.

## Liikenne

Kankaanpään lävitse kulkee Iso-Säkylän ja Vuorenmaan välinen yhdystie 2044. Kyläkeskuksesta erkanee myös yhdystie 2131 Järvenpään kunnanosaan, josta on yhteydet Kepolan ja Kokemäen suuntiin sekä valtatielle 12.

## Lähteet
The Undivine

**The Undivine** oli suomalainen, Lohjalla vuonna 2005 perustettu extreme metal -yhtye. Ensilevy "Face The Chaos" julkaistiin vuonna 2011. Yhtyeen "demoaika" ja ensimmäiset aktiivivuodet alkoivat vuonna 2008 julkaistulla "Metamorphosis"-demolla, jonka jälkeen yhtye keikkaili ja teki uusia levyjä aktiivisesti. Yhtye koki monta miehistönvaihdosta vuoden 2010 jälkeen, mutta löysi viimeisen kokoonpanon ja Inverse Records julkaisi teema-albumin "Delusional Noise".

Toinen perustajajäsen, kitaristi ja päävastuussa ollut säveltäjä Illman lopetti yhtyeessä alkusyksystä 2012. Muu yhtye lopetti myöhemmin samana vuonna. Yhtye nähtiin kuitenkin jo 2013 esiintymässä perustajarumpali Nevanlahden kera. Myös Illman oli palannut yhtyeeseen.

## Jäsenet

### Nykyiset
* Juha Pakalén – sähkökitara (2005–)
* Iiro Illman – sähkökitara, taustalaulu, perkussiot (2005–2012, 2013 live-)
* Mikko Nevanlahti – rummut (2005–2010, 2013-)
* Ville Riihelä – basso, taustalaulu (2010–)
* Henri Harberg – laulu, djembe (2011–)

### Entiset
* Rainer Tuomikanto – rummut, percussiot (2010–2012)
* Jere Kilpinen – laulu (2008–2010)
* Ville Telén – basso (2005–2008, 2009–2010)
* Jukka Pihlajaniemi – laulu (2010)
* Petri Muukkonen – laulu (2005–2007)
* Dorian Logue – basso (2008)
* Ukri Suvilehto – live sessio rummut (2010)

## Diskografia

### Studioalbumit
* 
* 

### Demot
* 
* 

### Singlet
*
Metakieli

**Metakieli** on logiikassa ja kielitieteessä kieli, jota käytetään silloin, kun kieli itsessään on tutkimuskohteena. Metakielen avulla voidaan esittää väitteitä tutkimuskohteena olevasta kielestä eli objektikielestä. Esimerkiksi logiikassa metaloogiset väitteet jostakin objektikielestä muotoillaan metakielellä ja todistetaan metakielen avulla suoritetulla päättelyllä.

Metakielenä voidaan käyttää esimerkiksi jotain luonnollista kieltä (kuten suomen kieltä). Metakieliset ilmaisut erotetaan objektikielisistä esimerkiksi sijoittamalla objektikieliset ilmaisut lainausmerkkeihin.

## Esimerkkejä

Metakielinen lause

:'P \land Q' on propositiolause, jossa on kolme symbolia.

esittää väittämän propositiologiikan kielellä ilmaistusta objektikielen lauseesta.

Metakielinen lause

:'Kissa söi kesävoin' koostuu 16 kirjaimesta.

esittää väittämän suomenkielisestä objektikielen lauseesta.

Metakielenä kummassakin esimerkissä on suomen kieli.

## Tietojenkäsittelyssä ja tietotekniikassa
Tietojenkäsittelyssä ja tietotekniikassa metakieli on täsmäkieli ohjelmien generoimiseen tai muuntamiseen. Metakieltä käytetään metaohjelmoinnissa ja ohjelmointikielien kuvailemiseen.
Backus–Naur-muoto (BNF) on yksi metakieli. BNF-muotoa voidaan käyttää *kääntäjän kääntäjän* kuten Yacc-ohjelman kanssa.

## Lähteet
Knut Kurck (täsmennyssivu)

**Knut Kurki** tai **Knut Kurck** voi tarkoittaa seuraavia:

* Knut Erikinpoika Kurki (k. n. 1535), suomalainen valtaneuvos ja laamanni
* Knut Kurck (1622–1690), ruotsalainen vapaaherra, maaherra, hovioikeuden presidentti ja valtaneuvos
* Knut Kurck (1761-1831), ruotsalainen valtiomies, hovimarsalkka ja everstikamarijunkkari
25-manna

**25-manna** on lokakuussa Tukholman lähistöllä järjestettävä viestisuunnistustapahtuma. 25-manna järjestettiin ensimmäisen kerran vuonna 1974. Viestissä on 25 osuutta. Ensimmäisinä vuosina viesti juostiin 25 peräkkäisenä osuutena. 1980-luvulta alkaen osuuksilla 3–7 neljä suunnistajaa on suunnistanut samanaikaisesti. Viestissä on kokoonpanorajoitteita.

## Viestin kulku

Viestin joukkue koostuu 25 juoksijasta, joista osa on naisia (D) ja osa miehiä (H). Joukkueen kokoonpanoa rajoittamalla pyritään siihen, että joukkueessa on paljolti veteraaneja ja junioreita. Yksittäisillä osuuksilla on omat rajoituksensa. 

Osuuksilla 1–2 vain yksi juoksija juoksee kerrallaan. Toiselta osuudelta palaava juoksija lähettää kolmannelle osuudelle yhteensä neljä juoksijaa. Viimeinen seitsemännen osuuden juoksija lähettää 23. osuuden juoksijan. 

Osuuksilla 3–7 (juoksijat 3–22, yhteensä 20 juoksijaa) viestiä juostaan neljässä säikeessä. Ensimmäisenä osuudelta 3 palannut juoksija lähettää heti ensimmäisen (yleensä hitaimmaksi ennakoidun) 4. osuuden juoksijan odottamatta muita. Ennakkoon ei ole kiinnitetty sitä, kuka lähettää kenetkin, vaan se, ketkä juoksevat mitäkin osuutta. Tavoitteena osuuksilla 3–7 on se, että kaikki 7. osuuden juoksijat palaavat maaliin mahdollisimman nopeasti, eli käytännössä myös yhtäaikaisesti, jolloin osuuden 23 juoksija pääsee lähtemään.

Osuudet 23–25 juostaan tavanomaisena viestinä ja viestin voittaja on ensimmäisenä osuudelta 25 palaava joukkue.

Joukkueessa saa olla enintään 9 miestä ikäluokissa H21–39. Naisia pitää olla vähintään 7 joista yksi on –D14/D45– ja toinen –D18/D35–. Lisäksi joukkueessa täytyy olla vähintään yksi H/D16 tai nuorempi juniori. 

Osuuspituudet ja osuuksien osallistumisrajoitukset olivat vuonna 2012 seuraavat:

## 25-manna vuosittain

## Katso myös

* Halikko-viesti

## Lähteet
21st Century

**21st Century** on saksalaisen europopyhtye Blue Systemin studioalbumi vuodelta 1994. Se oli parhaimmillaan Saksan listoilla sijalla 11.

## Kappaleet
Kaikki kappaleet kirjoittanut Dieter Bohlen.
# "Welcome To The 21st Century" - 1:02
# "6 Years - 6 Nights" - 3:45
# "Venice In The Rain" - 4:32
# "If I Will Rule The World" - 3:41
# "Sacrifice" - 4:41
# "When Bogart Talks To You" - 3:44
# "That's Love" - 3:32
# "Lady Unforgettable" - 4:16
# "This Old Town" - 3:26
# "21st Century" - 3:09
# "Sister Cool" - 3:21
# "See You In The 22nd Century" - 1:05
Stratford High Streetin asema

**Stratford High Streetin asema** on Docklands Light Railwayn asema Newhamin alueella Lontoon itäosassa. Se sijaitsee 31. elokuuta 2011 avatun rataosan varrella. Nykyisen aseman kohdalla oli rautatieasema vuodesta 1847 vuoteen 1957. Tuo asema tunnettiin ensin nimellä Stratford Bridge ja myöhemmin nimellä Stratford Market. Vanha asemarakennus on säilytetty.

Asemalla pysähtyvät kaikki Stratford Internationalin ja Woolwich Arsenalin sekä  Stratford Internationalin ja Becktonin välillä liikennöivät junat.


Tiedosto:Stratford Market Station.JPG|Vanha Stratford Marketin asemarakennus
Tiedosto:Stratford High Street DLR stn under construction look north July 09.JPG|Asema rakenteilla kesällä 2009
Tiedosto:Stratford High Street stn look north.jpg|Näkymä laiturialueelta


## Lähteet

## Aiheesta muualla
Chibly Langlois

**Chibly Langlois** (s. 29. marraskuuta 1958) on haitilainen roomalaiskatolinen piispa ja kardinaali. Hänet vihittiin papiksi Jacmelin hiippakuntaan 22. syyskuuta 1991 ja nimitettiin Fort-Libertén hiippakunnan piispaksi 8. huhtikuuta 2004. Piispaksi vihkiminen seurasi 6. kesäkuuta. Pääkonsekraattorina toimi Hubert Constant, jota avustivat Guire Poulard ja Joseph Serge Miot.

Langlois sai 15. elokuuta 2011 nimityksen Les Cayesin hiippakunnan piispaksi. Vuonna 2014 hänet ylennettiin kardinaaliksi.

## Lähteet
Launay Saturné

**Launay Saturné** (s. 14. tammikuuta 1964) on haitilainen roomalaiskatolinen piispa. Hänet vihki papiksi Port-au-Princen arkkihiippakuntaan Joseph Lafontant 10. maaliskuuta 1991. Hänet nimitettiin Jacmelin hiippakunnan piispaksi 28. huhtikuuta 2010. Piispaksi vihkiminen seurasi 29. toukokuuta. Pääkonsekraattorina toimi Bernardito Cleopas Auza, jota avustivat Louis Kébreau ja Joseph Lafontant.

## Lähteet
Isovahakoisa

**Isovahakoisa** eli **vahakoisa** (*Galleria mellonella*) on koisien heimoon ja pesäkoisien alaheimoon kuuluva perhoslaji, jonka toukat syövät mehiläisvahaa ja ovat tämän takia mehiläistenkasvatuksen tuholaisia. Lajin toukkia kasvatetaan ruoaksi terraarioeläimille. 

Isovahakoisaa esiintyy luonnossa pääasiassa Euroopassa, Pohjois-Amerikassa ja Australiassa. Laji on Suomessa harvinainen, mutta vakiintunut, esiintyen lähinnä Hämeenlinna-Lahti-akselin eteläpuolella. Isovahakoisa on luokiteltu Suomessa vaarantuneeksi lajiksi.

## Muovin hajotuskyky
Isovahakoisan toukka kykenee syömään ja hajottamaan polyeteeniä, eli PE-muovia. Laboratoriokokeissa noin 100 vahakoisan toukkaa söi 92 milligramman edestä PE-muovista tehtyä muovipussia 12 tunnin aikana ja eräässä toisessa kokeessa mitattiin toukkien syöneen 14 tunnin aikana 13% PE-muovin massasta. Toistaiseksi ei ole varmuutta siitä, että hajottavatko toukat muovia omilla entsyymeillään vai suorittavatko hajottamisen toukan suoliston bakteerit. Esimerkiksi *[[Intianjauhokoisa|Plodia interpunctella]]* koisaperhosmaisen lajin suolistosta eristetyt bakteerit *Enterobacter asburiae* ja tietyt *[[Bacillus]]* suvun bakteerit kykenevät elämään PE-muovin pinnalla ja hajottamaan sitä.

## Katso myös
* Ideonella sakaiensis, PET-muovia hajottava bakteeri.
* *[[Pestalopsis microspora]]*, polyuretaania hajottava sieni.
* *[[Aspergillus tubingensis]]*, polyuretaania hajottava sieni.

## Lähteet

## Aiheesta muualla
*Laji.fi: Isovahakoisa (''Galleria mellonella'')
*Marika Rökman, Suomen Herpetologinen Yhdistys: Vahakoisa (''Galleria mellonella'') 
*UniProt: Taxonomy - Galleria mellonella (Greater wax moth) 
*University of Michigan, Animal Diversity Web (ADW): Galleria mellonella 
*Global Biodiversity Information Facility (GBIF): Galleria mellonella 
*Centre for Agriculture and Biosciences International (CABI): Galleria mellonella (greater waxmoth) 
*Pherobase: Semiochemicals of Galleria mellonella, the Greater wax moth
Louis Kébreau

**Louis Kébreau** (s. 8. marraskuuta 1938) on haitilainen roomalaiskatolinen arkkipiispa. Hänestä tuli salesiaanien jäsen 1963, ja hänet vihittiin papiksi 1974. Hän sai 1986 nimitykset Port-au-Princen arkkihiippakunnan vihkipiispaksi ja Selendetan titulaaripiispaksi. Piispaksi vihkiminen seurasi 1987. Pääkonsekraattorina toimi Bernardin Gantin, jota avustivat François-Wolff Ligondé ja Léonard Pétion Laroche.

Kébreau nimitettiin 1998 Hinchen hiippakunnan piispaksi ja 2008 Cap-Haïtienin arkkihiippakunnan arkkipiispaksi. Hän jäi eläkkeelle 2014.

## Lähteet
François-Wolff Ligondé

**François-Wolff Ligondé** (17. tammikuuta 1928 Les Cayes – 8. huhtikuuta 2013) oli haitilainen roomalaiskatolinen arkkipiispa. Hänet vihittiin papiksi 11. heinäkuuta 1954 ja nimitettiin Port-au-Princen arkkipiispaksi 20. elokuuta 1966. Piispaksi vihkiminen seurasi 28. lokakuuta. Pääkonsekraattorina toimi Antonio Samorè, jota avustivat Albert François Cousineau ja Rémy Augustin.

Ligondé jäi eläkkeelle 1. maaliskuuta 2008.

## Lähteet
Tuhannen markan seteli (kappale)

**Tuhannen markan seteli** on Leevi and the Leavings -yhtyeen esittämä instrumentaalikappale, joka on tullut tunnetuksi myös Urheiluruudun tunnusmusiikkina. Kappale ilmestyi vuonna 1980 albumilla *[[Suuteleminen kielletty]]*. Kappaleen nimi on sen tekijän Gösta Sundqvistin huumoria, sillä vuonna 1980, jolloin kappale julkaistiin, Suomessa ei ollut käytössä tuhannen markan seteliä. Kappaleen kerrotaan syntyneen Sundqvistin yrityksestä tehdä mahdollisimman huono discokappale. Leevi and the Leavings voitti sillä kuitenkin kilpailun, jossa haettiin Urheiluruutu-ohjelmalle uutta tunnuskappaletta. Kappale oli ilmoitettu kilpailuun huumorimielessä.

Vuonna 2013 Ylen järjestämässä äänestyksessä Urheiluruudun katsojat äänestivät kappaleen ohjelman tunnuksista kaikkien aikojen suosikikseen.

## Lähteet
Surun ja ilon kaupunki

**Surun ja ilon kaupunki** on Mika Waltarin vuonna 1936 julkaistu romaani, jonka kustansi WSOY. Kirja on Waltarin kirjailijanuran alkuteoksia ja heijastaa aikakautensa tulenkantajien aatemaailmaa ihmisten veljeydestä sekä romanttisesta suhtautumisesta suurkaupungin sykkeeseen. WSOY julkaisi teoksen uudestaan vuonna 2008 Waltarin syntymän satavuotisjuhlan kunniaksi osana kirjailijan Helsinki-aiheisia nuoruuden teoksia (muut olivat Appelsiininsiemen ja Isästä poikaan -trilogia). Uusintapainoksiin on lisätty kirjojen kirjoitusajan Helsinki-aiheisia valokuvia.

Kirjan tapahtumat sijoittuvat Helsinkiin. Henkilöhahmoja on useita; junalla kaupunkiin saapuva muukalainen, leikkauksesta toipuva pieni poika, työläinen, menestyvä liikemies, nuori kansalliskiihkoilija, huono-omatuntoinen teologi, luomisvirettä hakeva kirjailija sekä kuolemaa tekevä vanhapiika. Nämä kaikki hahmot edustavat erilaisia yhteiskuntaluokkia ja elämänvaiheita. Kirjassa henkilöt kohtaavat toisensa salaperäisellä tavalla saman päivän aikana.
## Aiheesta muualla
* Kirja WSOY:n sivuilla
Monique Lange

**Monique Lange** (11. syyskuuta 1926 Pariisi – 7. lokakuuta 1996 Pariisi) oli ranskalainen kirjailija, käsikirjoittaja ja näyttelijä. Hän oli naimisissa espanjalaisen kirjailijan Juan Goytisolon kanssa. Häneltä julkaistiin vuonna 1980 laulajatar Édith Piafista kertova kirja *Histoire de Piaf*. Lange kuoli Pariisissa 70-vuotiaana vuonna 1996.

## Lähteet
* 

## Aiheesta muualla
*
Derdian

**Derdian** on vuonna 1998 Italian Milanossa perustettu power metal -yhtye.

## Jäsenet
### Nykyiset
*Joe Caggianelli – laulu
*Marco Garau – koskettimet
*Henry Enrico Pistolese – kitara, taustalaulu
*Dario Radaelli – kitara
*Luciano Lucio Severgnini – basso
*Salvatore Giordano – rummut

### Entiset
*Marco Banfi - basso
*Fulvio Manganini – basso
*Samuele Carrari – basso
*Massimo Raineri – basso
*Luca Aversa – kitara
*Marco Covelli – rummut
*Federico Bonetti – Koskettimet
*Andrea Figus – laulu
*Luigi Trapani – kitara ja laulu

## Julkaisut
**Studioalbumit**
* 
* 
* 
* 
* 
* 
* 

;Muut albumit
* 
*
New Era Part 1

**New Era Part 1** on Derdian-yhtyeen ensimmäinen studioalbumi, joka julkaistiin vuonna 2005.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Joe Caggianelli – laulu
* Henry Enrico Pistolese – kitara, taustalaulu
* Dario Radaelli – kitara
* Fulvio Manganini – basso
* Salvatore Giordano – rummut

## Aiheesta muualla
* 
*
Joseph Willy Romélus

**Joseph Willy Romélus** (17. tammikuuta 1931 – 11. elokuuta 2025) oli haitilainen roomalaiskatolinen piispa. Hänet vihittiin papiksi Les Cayesin hiippakuntaan 13. heinäkuuta 1958 ja nimitettiin Jérémien hiippakunnan piispaksi 26. huhtikuuta 1977. Piispaksi vihkiminen seurasi 26. kesäkuuta. Pääkonsekraattorina toimi François-Wolff Ligondé, jota avustivat Luigi Conti ja Jean-Jacques Claudius Angénor.

Romélus jäi eläkkeelle 6. elokuuta 2009.

## Lähteet
Jean Alix Verrier

**Jean Alix Verrier** (9. maaliskuuta 1931 –  11. lokakuuta 2024) oli haitilainen roomalaiskatolinen piispa. Hänet vihittiin papiksi 13. heinäkuuta 1958 ja nimitettiin Les Cayesin hiippakunnan koadjuuttoripiispaksi 21. joulukuuta 1985. Piispaksi vihkiminen seurasi 9. maaliskuuta 1986. Pääkonsekraattorina toimi Paolo Romeo, jota avustivat Joseph Willy Romélus ja Jean-Jacques Claudius Angénor.

Verrierista tuli 9. huhtikuuta 1988 Les Cayesin piispa. Hän jäi eläkkeelle 78-vuotispäivänään 9. maaliskuuta 2009.

## Lähteet